Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 224/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»ROSSO DI MONTEPULCIANO«

Referencenummer: PDO-IT-A1458-AM02

Meddelelsesdato: 21. april 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. »Rosso di Montepulciano« — Mærkning

Der er blevet tilføjet et krav om, at den geografiske betegnelse »Toscana« skal fremgå af etiketten sammen med den beskyttede oprindelsesbetegnelse »Rosso di Montepulciano«.

Med ændringen er det muligt at give præcise oplysninger om vinenes geografiske oprindelse.

Ændringen vedrører enhedsdokumentets afsnit 9 og produktspecifikationens artikel 7.

ENHEDSDOKUMENT

1. Produktets betegnelse

Rosso di Montepulciano

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Rosso di Montepulciano

Farve: rubinrød

Duft: stærkt vinagtig

Smag: tør, langvarig, let smag af garvesyre

Minimalt totalt alkoholindhold udtrykt i volumen: 11,50

Minimumsindhold af sukkerfrit ekstrakt (g/l): 21,00.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) 20 Maksimalt totalt svovldioxidindhold (i mg/l)

5. Vinfremstillingsmetoder

a. Særlige ønologiske fremgangsmåder

»Rosso di Montepulciano«

Særlig ønologisk fremgangsmåde

Vine med den kontrollerede oprindelsesbetegnelse »Rosso di Montepulciano« må ikke frigives til forbrug før den 1. marts i året efter druernes produktionsår.

b. Maksimale udbytter

»Rosso di Montepulciano«

10 000 kg druer pr. hektar

Rosso di Montepulciano

70 hektoliter pr. hektar

6. Afgrænset geografisk område

Drueproduktionsområdet hører under det område, der administrativt udgøres af kommunen Montepulciano i provinsen Siena, regionen Toscana.

Det omfatter ikke sletten Valdichiana.

7. Primære druesorter

Sangiovese N. — Sangioveto

8. Tilknytning til det geografiske område

»Rosso di Montepulciano«

Produktionsområdet består primært af pliocænsandjord, og det har middelhavsklima, der fremmer udviklingen af kvaliteten af druernes aromaer og fenoler. Den sort, der dyrkes på vinmarkerne, er Sangiovese, navnlig den lokale biotype, der er kendt som Prugnolo Gentile, og som bindes op efter det typiske vertikale espaliersystem. Montepulcianos vinhistorie, som går tilbage til etruskernes tid, er grundlaget for de menneskelige faktorer i form af erfaring og viden om vindyrkning, der med tiden og i samspil med miljøet har gjort det muligt at finde frem til, udvikle og udvælge de mest hensigtsmæssige metoder til produktion af kvalitetsvin.

9. Andre vigtige betingelser (emballering, mærkning, andre krav)

»Rosso di Montepulciano« — Mærkning

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Der er blevet tilføjet et krav om, at den geografiske betegnelse »Toscana« skal fremgå af etiketten sammen med den beskyttede oprindelsesbetegnelse »Rosso di Montepulciano« for at informere forbrugerne om vinenes nøjagtige geografiske oprindelse.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15315

(1) EUT L 9 af 11.1.2019, s. 2.